ఛాయా మొఘల్

ఛాయా మొఘల్ భారతీయ సంతతికి చెందిన క్రికెట్ క్రీడాకారిణి. ఆమె 1986 జూన్ 20 న భారతదేశంలో జన్మించింది. యునైటెడ్ అరబ్ ఎమిరేట్స్ జాతీయ క్రికెట్ జట్టు తరపున ఆడుతుంది. ఆమె ప్రస్తుత జాతీయ జట్టు కెప్టెన్.

మొఘల్ జమ్మూ కాశ్మీర్‌లో పెరిగింది. ఆమె వృత్తి రీత్యా కిండర్ గార్టెన్ పాఠశాల ఉపాధ్యాయురాలు, 2009లో UAEకి వెళ్లింది. 2022 జనవరి నాటికి ఆమె దుబాయ్‌లోని అంబాసిడర్ స్కూల్‌లో బోధించుతూఉంది. కానీ ఆటను వదల లేదు.

యుఎఇ మహిళా క్రికెట్ జట్టు గురించి విన్న వెంటనే, షార్జా వెళ్లి అక్కడ మహ్మద్ హైదర్‌ దగ్గర శిక్షణ తీసుకుంది. 2015లో, ఆమె UAE జట్టులో చేరింది. UAE కొరకు T20Iలో 'చమనీ సెనెవిరత్న' తో కలిసి ఉమ్మడి అత్యధిక వికెట్లు (28 వికెట్లు) తీసుకుంది.

 క్రికెట్ కెరీర్ 
ఆమె ఆల్ రౌండర్. కుడి చేతి బ్యాట్స్ వుమన్, కుడిచేతి మీడియం బౌలింగ్. యుఎఇకి వెళ్లడానికి ముందు, మొఘల్ భారత దేశవాళీ క్రికెట్‌లో జమ్మూ కాశ్మీర్ రాష్ట్రానికి ప్రాతినిధ్యం వహించింది. 2018 జూలైలో, ఆమె 2018 ICC మహిళల ప్రపంచ ట్వంటీ20 క్వాలిఫైయర్ టోర్నమెంట్ ఆడడం కోసం UAE జట్టులో ఎంపికైంది. ఆమె 2018 జూలై 7న తన మొదటి WT20I ఆట ఆడింది.

ఛాయా మొఘల్ 2021 ICC మహిళల T20 ప్రపంచ కప్ ఆసియా క్వాలిఫైయర్‌లో UAEకి నాయకత్వం వహించింది. ఆమె జట్టు 2022 ICC మహిళల T20 ప్రపంచ కప్ క్వాలిఫైయర్‌కు అజేయంగా దారి తీసింది. 2022 సెప్టెంబరులో UAE ఆతిథ్యమిచ్చిన క్వాలిఫయర్‌కు ఆమె కెప్టెన్సీని కొనసాగించింది. 2022 అక్టోబరులో, ఆమె మహిళల ట్వంటీ20 ఆసియా కప్‌లో UAE జట్టుకు నాయకత్వం వహించింది.

 ప్రస్తావనలు 

 మరింత చదవడానికి 

 

 బాహ్య లింకులు 

వర్గం:భారతీయ మహిళా క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1986 జననాలు